text: Karen smadrer mokkakopper for venskabers skyld
  05 april 2017 kl. 13.07
  Ni kvinder bygger en 27 meter lang mosaikflise, der skal pynte Kultur og Fritidshuset i Esbjerg.
  En 27 meter langt mosaikflise er ved at blive til, og der bliver lagt både kærlighed og mokkakopper i arbejdet.
  - Man bliver hel høj af det her, siger Lis Nielsen. Hun er pensionist og arbejder i disse dage på mosaikflisen sammen med en masse jævnaldrende kvinder.
  Flisen er et projekt, som kunstneren Lotte Lambæk står bag, og i mosaikken er kvinderne ved at lave 20 dyrearter fra Vadehavet.
  De ni kvinder har arbejdet på flisen i et halvt år, og det har været et halvt år, hvor fællesskab og venskab er blevet dyrket.
  - Jeg har aldrig prøvet det før, jeg meldte mig til det her. Så jeg var bare heldig at få lov til at komme med, og det er helt ubeskriveligt, siger Karen Raaby til TV SYD.
  I mosaikken har kvinderne brugt flere ting af deres eget porcelæn. Blandt andet kan man finde et par gamle mokkakopper og en fisketallerken i mosaikken.
  
  